**13.01.2014**

**הסדר חלוקת נכסים פירות הנכסים.**

שלום רב!

הערותיי להסדר המוגש, עד כמה שאני מסוגל להבין אותו.

1.     למרות שההערה זו הועלתה מספר רב של פעמים אנחנו שוב ושוב מקבלים מסמכים משפטיים, שלפחות לי לא מובנים. עקרונות ההסדר מוסתרים בניסוחים מורכבים.
בנוסף, למיטב הבנתי בתקציר חסרים חלקים נכבדים וחשובים מההסדר.
**אני מבקש להביא להצבעה את העקרונות.**

2.     עכשיו לעקרונות: להבנתי ההחלטה הראשונה שהתקבלה אמרה: **"הקיבוץ ונכסיו שייכים למי שגר וחבר בו"**
כן, כהערכה למייסדי הקיבוץ ובכדי לתת להם להזדקן ולמות בכבוד ללא דאגה יתרה לצאצאיהם תהיה תקופה מוגבלת שבה גם צאצאי המייסדים ייהנו מפירות העמל וההצלחה של דור המייסדים.
בפועל להבנתי, ההצעה מדברת על כך שבעשרות השנים הקרובות ובעצם בתהליך של לפחות 50 שנה פירות הנכסים קודם כל הם של צאצאי המייסדים שאינם גרים בקיבוץ.
כלומר בעזרת הסעיפים הקטנים נעלמה לחלוטין ההחלטה הראשונית**.**כן, להחלטה מסוג זה נדרש מסמך משפטי מורכב שינסה להגן על זכויות היורשים מחוץ לקיבוץ ורוב מיוחס של 75% (לא מוזכר בתקציר) בכדי לנסות להגן בעוד עשרות שנים על אנשים שאולי איפה שהו בזיכרונותיהם יוזכר שסבא שלהם היה בכפר חרוב.
עדין אני חושב מקווה ומעריך שחברי הקבוץ בעוד דור ימצאו דרכים לדאוג לעצמם ולעושים על המלאכה והסדר זה רק יגרור סכסוכים ומניפולציות.

הציניות בדבר היא שהחלטה זו תתקבל על ידי רוב של חברים שחשב שחלוקת רווחים לפי וותק אינה צודקת.

חשוב לי גם לציין ולהזכיר שהיום הקובע הוא מאד שרירותי. בעצם אם היום הקובע היה יום המעבר לתקציב דיפרנציאלי היה בעיני צודק הרבה יותר.

לא אכנס בהרחבה לעניין העקרוני של ירושה וערכי קיבוץ.

**3.     הצעתי לכתוב הצעה חדשה המתאימה לעקרונות לפיהם התקבלה ההחלטה על שיוך פירותי. ומראה בכל סעיף שחברי הקיבוץ הם הבעלים והנהנים העיקריים מהנכסים ופירותיהם וכל תמורה לבני המייסדים לא פוגעת בעיקרון זה לאורך כל השנים.**

שנה טובה!

פיני